Julie Walters

Julie Walters (født 22. februar 1950) er en engelsk skuespiller og forfatter. Hun har modtaget to Oscar-nomineringer og er blandt andet kendt for sin rolle som Molly Weasley i Harry Potter-filmene, Rosie i de to Mamma Mia! musical-film, samt roller i danske biografsuccesser som Calendar Girls, Becoming Jane, One Chance og Mary Poppins vender tilbage.

Karriere 
Julie Walters fik sin spillefilmsdebut med Lærenemme Rita overfor Michael Caine, en rolle som hun opførte i teatret. Ved casting af filmen skulle oprindeligt været gået til Dolly Parton, eftersom Walters involvering ikke blev anset som værende indkomst-dygtigt. Efter Caine blev hyret til filmen, blev Walters garanteret rollen. Hun blev nomineret til en Oscar for hendes præstation. Filmen solgte 54.299 billetter i Danmark. Efterfølgende fokuserede hun på en karriere inden for teater og britiske tv-produktioner. Hun fik popularitet i England på baggrund af hendes samarbejde med Victoria Wood, hvor hun bl.a. kreerede den folkekære figur Mrs. Overall, fra komedie-serien Acorn Antiques. Hun havde dog enkelte roller i filmproduktioner, bl.a. Buster overfor Phil Collins og Stephen Frears komedie Spids ørerne, smukke.

2000'erne 
Omkring årtusindeskiftet blev hun mere aktiv inden for spillefilm. Hun spillede ballet-træneren Fru Wilkinson i Stephen Daldrys drama Billy Elliot, som indbragte hende endnu en Oscar-nominering. Efterfølgende havde hun biografsucces med rollen som heksen Molly Weasley i Harry Potter og De Vises Sten, en rolle hun opførte yderligere fem gange. Hun spillede Annie i Calendar Girls overfor Helen Mirren, som solgte 218.656 billetter i Danmark. Hun medvirkede i 2006 i filmen Driving Lessons overfor Rupert Grint, som også er hendes søn Ron Weasley i Harry Potter-filmene. I 2007 spillede hun overfor Anne Hathaway, James McAvoy og Maggie Smith i periode-dramaet Becoming Jane, der markerede endnu en dansk biografsucces for Walters, med 127.885 solgte billetter. Mere succes fik hun med hendes medvirken i Mamma Mia! overfor Meryl Streep, Colin Firth, Stellan Skarsgaard og Pierce Brosnan. Filmen indløste 452.019 billetter i danske biografer i løbet af sommeren 2008. Walters optrådte på filmens soundtrack, hvor hun leverede vokaler på cover-versioner af flere ABBA-sange, heriblandt Dancing Queen, Money, Money, Money og Super Trouper.

2010'erne 
Igennem 2010'erne var hun igen aktuel som Molly Weasley i de to afsluttende film i Harry Potter-serien. Den sidste film i serien inkluderede en fysisk krævende scene mellem Walters og Helena Bonham Carter, som finder sted i seriens klimaks. Hun spillede overfor James Corden i David Frankels biografiske drama One Chance om Poul Potts, som solgte 110.043 billetter i Danmark. Hun optrådte som Fru Bird i to film baseret på den litterære figur Paddington Bjørn, overfor Sally Hawkins, Hugh Grant og Nicole Kidman. Hun var aktuel i den britiske dramaserie Imperiets sensommer, der var sin tids dyreste tv-produktion for britiske ITV. Serien blev i Danmark lanceret på DR1. Hun havde en lille rolle som Mrs. Kehoe i immigrations-dramaet Brooklyn med Saoirse Ronan, som blev Walters første film der modtog en Oscar-nominering for Bedste Film. Walters selv modtog en BAFTA nominering for hendes præstation.

I 2017 blev hun tildelt Dame-titel af Elizabeth 2. af Storbritannien, på baggrund af hendes bidrag til skuespil.

I 2018 vendte Walters tilbage til musical-genren med to film. Hun genopførte sin rolle som Rosie i Mamma Mia! Here We Go Again, hvor hun opførte ABBA-sangene Angel Eyes og I've Been Waiting For You i duet med Christine Baranski og Amanda Seyfried. Hun spillede husholdersken Ellen i Mary Poppins vender tilbage, der også havde Emily Blunt og Meryl Streep på rollelisten. Walters optræder kort på filmens soundtrack i sangen Nowhere To Go But Up, hvor Angela Lansbury, Colin Firth og Ben Whishaw også er krediterede som solister.

I 2019 annoncerede hun en midlertidig pause fra skuespil, efter nogle aktive år i branchen.

Filmografi

TV

Litteratur 
Julie Walters har udgivet to selvbiografiske bøger og det skønlitterære værk Maggie's Tree.

Privat 
Julie Walters er gift med Grant Roffey, sammen har de ét barn. De driver et økologisk landbrug i Essex. Deres datters komplikationer med leukæmi i en tidlig alder udgjorde indholdet i Walters selvbiografiske Baby Talk: The Secret Diary of a Pregnant Woman. På baggrund af hendes datters sygdom, indstillede Walters karrieren i et halvt år og tog de efterfølgende år kun mindre roller i lokale produktioner.

Filantropi 
Julie Walters har arbejdet med at indtjene penge til brystkræft-research.

Hun har kritiseret dramaskoler i England for at være eksklusiv og deres manglende involvering af elever fra lavere engelske socialklasser.

Referencer

Eksterne henvisninger 

 

Skuespillere fra England
Harry Potter-skuespillere